
A rendőri korrupció nemzetközi kitekintése és a megelőzés módjai

A RENDŐRI KORRUPCIÓ NEMZETKÖZI KITEKINTÉSE ÉS A MEGELŐZÉS MÓDJAI című, tudományos diákköri dolgozatomban a nemzetközi és a hazai rendőri korrupció elkövetésének okait elemzem a rendelkezésemre bocsátott adatok alapján. A dolgozatomban magyarázatot kerestem arra, hogy milyen okai lehetnek a rendőri megvesztegetéseknek, milyen motívumok jellemzik. Az elkövetett korrupciós formák közül, melyek a leggyakoribb problémák, a megjelölt bűncselekmények esetében tettek-e feljelentést, a bizonyítási eljárások hatékonyak és jogszerűek voltak-e. A nyilvánosságra került korrupciós bűncselekmények számszerű adatainak kiértékelése mellett leírtam a korrupciós tevékenységek elleni fellépés módjait és a büntetőjogi szabályozását is.



